Raphinha

Raphael Dias Belloli (tuntud lihtsalt kui Raphinha; sündinud 14. detsembril 1996 Porto Alegres) on Brasiilia jalgpallur, kes mängib ründajana Hispaania Primera Divisióni klubis FC Barcelona ja Brasiilia jalgpallikoondises.

Ta alustas klubikarjääri Brasiilia klubis Avaí, kuid klubi põhimeeskonnas ta liigadebüüti ei teinud.

2016. aasta veebruaris sõlmis ta lepingu Portugali kõrgliiga klubiga Vitória Guimarães. Hooajal 2015–16 mängis ta põhiliselt klubi reservmeeskonnas Portugali esiliigas, kus lõi viis väravat. Portugali kõrgliigas tegi ta debüüdi 13. märtsil 2015 mängus Paços de Ferreira vastu. Järgmisel hooajal kindlustas ta koha Vitória Guimarãesi põhimeeskonnas. Esimese värava Portugali kõrgliigas lõi ta 20. augustil 2016 mängus C.S. Marítimo vastu. Hooajal 2017–18 lõi Raphinha Portugali kõrgliigas 15 väravat.

2018. aasta mais siirdus ta Portugali suurklubisse Lissaboni Sporting.

2019. aasta septembris siirdus ta 21 miljoni euro eest Prantsusmaa kõrgliiga klubisse Rennesi Stade."Raphinha no Rennes é a sexta maior transferência de sempre do Sporting". Desporto. 2.9.2019. Vaadatud 22.3.2021 Raphinha oli klubi ajaloo suurim ost. Esimese värava Prantsusmaa kõrgliigas lõi ta 10. novembril 2019 penaltist Amiensi vastu. Hooajal 2019–20 lõi ta Prantsusmaa kõrgliigas kokku viis väravat.

2020. aasta oktoobris suundus ta umbes 17 miljoni naelsterlingi eest Leeds Unitedi, kellega sõlmis nelja-aastase lepingu."Leeds United sign winger Raphinha from Rennes for £17m". The Independent. 6.10.2020. Vaadatud 22.3.2021

Brasiilia jalgpallikoondises tegi Raphinha debüüdi 8. oktoobril 2021 MM-i valikmängus Venezuela vastu. Koondisekarjääri kaks esimest väravat lõi ta nädal aega hiljem mängus Uruguay vastu.https://www.transfermarkt.com/raphinha/nationalmannschaft/spieler/411295 (vaadatud 16.10.2021)

Ta liitus 2022. aasta suvel ligi 58 miljoni euro eest Hispaania klubiga FC Barcelona.

 Saavutused 
Sporting CP
Taça de Portugal: 2018–19
Taça da Liga: 2018–19

 Viited 

Kategooria:Brasiilia jalgpallurid
Kategooria:Lissaboni Sportingu jalgpallurid
Kategooria:Stade Rennais FC jalgpallurid
Kategooria:Leeds United FC jalgpallurid
Kategooria:Primeira Liga mängijad
Kategooria:Ligue 1 mängijad
Kategooria:Premier League'i mängijad
Kategooria:La Liga mängijad
Kategooria:FC Barcelona mängijad
Kategooria:Sündinud 1996